
Ministru kabineta rīkojums Nr. 546
Rīgā 2022. gada 9. augustā (prot. Nr. 39 60. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu 97 028 euro apmērā, lai, pamatojoties uz Ministru kabineta 2022. gada 19. aprīļa noteikumu Nr. 256 "Veterinārās prasības Ukrainas civiliedzīvotāju dzīvnieku ievešanai Latvijas Republikā" 35. punktu, segtu izdevumus par noteikumos noteikto Ukrainas civiliedzīvotājiem piederošo dzīvnieku reģistrāciju un obligāto veselības prasību izpildes nodrošināšanu laikposmā no 2022. gada 24. februāra līdz 31. maijam:
· 1.1. Pārtikas un veterinārajam dienestam – 77 859 euro;
· 1.2. Lauksaimniecības datu centram – 8470 euro;
· 1.3. Pārtikas drošības, dzīvnieku veselības un vides zinātniskajam institūtam "BIOR" – 10 699 euro.
· 2. Zemkopības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

